Diari Oficial de la Generalitat Valenciana


Sumari del DOGV 5682, del 17-01-2008 (2008/396)

Licitació. Programa per al desenvolupament d'actuació integrada de la unitat d'execució delimitada en sòl urbà limítrof al sector 2-A del Pla General d'Ordenació Urbana, a Caudete de las Fuentes (València).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5682

Data del DOGV
:   17-01-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/396


Data del document
:   11-01-2008

Organisme emissor
:   Ajuntament de Caudete de Las Fuentes

Tipus de document
:   Concurs

Descriptors 

:   * Caudete de las Fuentes
    * obres públiques
    * contracte d'obres
    * administració local
    * pla d'urbanisme
    * licitació

Licitació. Programa per al desenvolupament d'actuació integrada de la unitat d'execució delimitada en sòl urbà limítrof al sector 2-A del Pla General d'Ordenació Urbana, a Caudete de las Fuentes (València). [2008/396]  
El Ple de l'Ajuntament de Caudete de las Fuentes, en sessió celebrada el 30 de juliol de 2007, disposa iniciar el procediment per a la gestió indirecta del programa d'actuació integrada corresponent a la unitat d'execució delimitada en sòl urbà limítrof al sector 2-A del Pla General d'Ordenació Urbana de Caudete de las Fuentes. Així, en sessió plenària de 13 de setembre de 2007, es van aprovar a este efecte les bases particulars reguladores del concurs del procediment per a la gestió indirecta de l'esmentat programa (el text de la qual s'acompanya a continuació), i es va ordenar, de conformitat amb l'article 132 de la Llei Urbanística Valenciana, la publicació de l'anunci de l'esmentat concurs en el tauler d'anuncis de l'Ajuntament de Caudete de las Fuentes, en el Diari Oficial de la Unió Europea i en el Diari Oficial de la Comunitat Valenciana.  
Entitat adjudicadora del programa  
Ajuntament de Caudete de las Fuentes  
C/ García Berlanga, núm. 5.  
Caudete de las Fuentes (València). CP 46842  
Telèfon: 679 548 811  
Fax: 908 926 958  
Bases generals  
Ordenança Municipal de Bases Generals municipals Reguladores de la Gestió Indirecta dels Programes d'Actuació Integrada.  
Les dites bases regulen, en el seu vessant jurídic, econòmica i administrativa, tant el procediment per a l'adjudicació com el desplegament i execució dels programes d'actuació integrada per mitjà de gestió indirecta. Van ser aprovades definitivament mitjançant un acord plenari municipal de 4 de desembre de 2006 i es va publicar el corresponent edicte, transcrivint el seu contingut íntegre, en el Butlletí Oficial de la província de València número 3, de 4 de gener de 2007.  
Bases particulars  
Les bases particulars que regulen les normes per les quals es regirà el concurs de selecció i adjudicació del programa per al desenrotllament d'actuació integrada de la unitat d'execució delimitada en sòl urbà limítrof al sector 2-A del Pla General d'Ordenació Urbana, en el municipi de Caudete de las Fuentes (València), van ser aprovades per acord plenari de 13 de setembre de 2007, i es transcriuen literalment amb el contingut següent:  
Base 1. Objecte  
Les presents bases, redactades a l'empara del que establixen els articles 131.2 de la Llei 16/2005, de 31 de desembre, de la Generalitat Valenciana, Urbanística Valenciana, i 286 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, tenen com a objecte regular el procediment d'adjudicació del programa per al desenrotllament d'actuacions integrades referit a l'àmbit identificat en els plànols adjunts, denominat «Unitat d'execució delimitada en sòl urbà limítrof al sector 2-A del Pla General d'Ordenació Urbana».  
Base 2. Àmbit a programar  
L'àmbit de l'actuació se circumscriu a la «unitat d'execució delimitada en sòl urbà limítrof al sector 2-A del Pla General d'Ordenació Urbana de Caudete de las Fuentes» i comprén dos zones qualificades en el PGOU com a vivenda adossada (3-SU-ADO) i industrial en illa (4-SU-INM), definit en la documentació gràfica adjunta.  
De conformitat amb el que establix l'article 286.1.a) del Reglament d'Ordenació i Gestió Territorial i Urbanística, queda descartada l'opció de presentar alternatives tècniques que suposen una ampliació de l'àmbit territorial a programar. Als efectes assenyalats en este apartat, no es consideraran variants, per la qual cosa seran admissibles, en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma, sense que en cap cas les dites variacions en el seu conjunt suposen una diferència superior al 10% del total de la superfície proposada.  
Base 3. Ordenació urbanística vigent i admissibilitat de variants  
L'ordenació urbanística és l'arreplegada en el Pla General d'Ordenació Urbana de Caudete de las Fuentes, aprovat definitivament per la Comissió Territorial d'Urbanisme el 31 de maig de 2001 i publicat en el Diari Oficial de la Comunitat Valenciana de 25 d'octubre de 2001, no admetent-se variants respecte de l'ordenació estructural establida en l'esmentat document.   
La fitxa de planejament i gestió del sector és la prevista en les normes urbanístiques i en els plans de classificació del Pla General d'Ordenació Urbana de Caudete de las Fuentes, en els quals es delimiten els àmbits homogenis dins del terme municipal les característiques principals dels quals es definixen en els articles 3.8 i 3.9, no sent admissible l'alteració de les directrius d'evolució urbana i d'ocupació del territori ni l'ordenació estructural establides en l'ordenació vigent.  
Respecte al desenrotllament de l'ordenació detallada, hauran de ser els concursants els que la proposen, i no hi haurà limitacions respecte d'això excepte aquelles que es deriven de la pròpia ordenació estructural.  
En concret, l'ordenació que es propose haurà d'observar les següents prescripcions tècniques que, amb caràcter mínim, hauran de respectar-se en la redacció de l'alternativa tècnica:  
Denominació - Equipaments privats  
Classificació del sòl: urbà.  
Qualificació del sòl: residencial i industrial.  
Superfície sector: 19.002,39 m²s.  
Índex d'edificabilitat neta 3-SU-ADO: 1,00 m²t/m²s.  
Índex d'edificabilitat neta 4-SU-INM: 0,95 m²t/m²s  
Condicions generals de l'edificació 3.SU-ADO  
Sistema d'ordenació: edificació aïllada.  
Tipologia edificatòria: bloc adossat.  
Ús global: residencial.  
Ús dominant: residencial unitari.  
Usos compatibles: terciari, dotacional, residencial múltiple.  
Usos prohibits: comercial (>200 m²), oficines (>50 m²), hotels (>400 m²), recreatiu (>100 pers.) industrial.  
Condicions generals de l'edificació 4.INM  
Sistema d'ordenació: alineació de carrer.  
Tipologia edificatòria: illa compacta.  
Ús global: industrial.  
Ús dominant: industrial (max. 400 m²), magatzematge.  
Usos compatibles: comercial, residencial, dotacional.  
Usos prohibits: oficines no annexes, hotels, recreatiu (>300 pers.) industrial (>400 m²).  
Base 4. Directrius i estratègies a observar en l'ordenació que es propose  
Ja ha quedat exposat que no s'admeten variables respecte de l'àmbit (excepte qüestions d'ajust), ni tampoc de l'ordenació estructural prevista en el planejament general en tramitació.  
No obstant això, en les propostes a formular pels concursants haurà de fer-se al·lusió a aquells objectius que es perseguixen amb l'actuació i, en concret, els relatius a la incidència de l'actuació en el desenrotllament del municipi, així com també en la qualitat de vida dels ciutadans davall criteris de sostenibilitat (millorant la qualitat de l'ordenació urbanística, l'entorn urbà, la integració del transport públic, la utilització dels equipaments públics, facilitant l'accés a la vivenda, etc.).  
Tot programa haurà de contindre els objectius imprescindibles continguts en l'article 124 de la Llei 16/2005, de 31 de desembre, Urbanística Valenciana.  
En concret, en l'execució de l'actuació hauran de resoldre's les següents condicions de connexió i integració:  
Condicionants de connexió  
Xarxa viària: connexió amb el nucli urbà.  
Sanejament: correcta canalització fins a l'estació depuradora.  
Pluvials: a xarxa existent en nucli urbà.  
Aigua potable: a xarxa existent en nucli urbà.  
Energia elèctrica: a xarxa existent en nucli urbà.  
Telefonia: a xarxa existent en nucli urbà.  
Base 5. Prescripcions tècniques mínimes del projecte d'urbanització  
Hauran de respectar-se, amb caràcter mínim en la redacció del projecte de les obres d'urbanització, les establides en l'article 52 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny.  
Així mateix, i en allò no regulat en les presents bases particulars, el projecte d'urbanització s'ajustarà al que disposa l'article 348 del Reglament d'Ordenació i Gestió Territorial i Urbanística (en relació amb l'article 153 de la LUV) sobre la subjecció d'este a les determinacions del planejament que desenrotlle, així com al que disposa l'article 349 del Reglament d'Ordenació i Gestió Territorial i Urbanística (en relació amb el 157 de la LUV) respecte a les obres incloses en el projecte d'urbanització. Finalment, caldrà ajustar-se al que disposa l'article 350 del Reglament d'Ordenació i Gestió Territorial i Urbanística (en relació amb l'article 156 de la LUV) sobre la documentació integrant d'este.  
Memòria de qualitats  
Obra civil  
Ferms-Paviments  
Vorera:   
- Taulell hidràulic de color de 20x20x3  
- 10 cm de formigó H-200  
- 20 cm de saorres artificials  
Rastell:  
- Formigó prefabricat 13/15x25x60  
22x20x100 rebaixat  
Rigola:  
- De formigó prefabricat 8x20x50  
Calçada:  
- Aglomerat asfàltic 10 cm de grossària (5 cm de ferm + 5 cm de rodament)  
- Saorres artificials 20 cm + 20 cm  
Pas de vianants:  
- Plaqueta hidràulica tipus botó 20x20x2,5  
Xarxa aigua potable  
- Xarxa mallada  
- Canonada de polietilé banda blava  
- Valvuleria de bronze  
Xarxa de sanejament  
- Xarxa unitària  
- Canonada PE corrugat tipus Ri-block  
- Rigidesa estructural 8 KN/mm²  
- Connexió a parcel·les tub PE grisa de sanejament  
- Pous i arquetes de fàbrica o prefabricat de formigó  
Jardineria  
Arbratge:  
- Jacarandam, melia acezarach  
Massissos:  
- Diversos, juniperus, pyracantha  
Diversos  
- Papereres mod. Barcelona C-23 inox. de la casa Fabregás o semblant.  
- Banc prefabricat de fusta tropical, amb respatler, mod. Mode de la casa Fabregás, de 180x62 cm o semblant.  
- Paviment de formigó imprés, acabat llamborda, color gris o semblant en pas de vehicles en zones enjardinades.  
- Sendes de terra morterenca compactada.  
Electricitat  
Enllumenat públic:  
- Suports troncocònics d'acer galvanitzat de 4 mm de grossària mínim de xapa. Les altures seran de 10 m per a l'enllumenat i de 4 m per a les zones verdes.  
- Les làmpares seran de vapor de sodi (V.SA.P.), de 250 W i 27.000 lúmens, per a l'enllumenat dels vials i de 100 W i 9.500 lúmens per a les zones verdes.  
- Lluminàries tipus Carandini «JCH-250 CC» o semblant, per a l'enllumenat dels vials; i de globus tipus Carandini «SM/500-AP» per a zones verdes.  
- Els conductors seran de coure Cu, amb aïllament RV (polietilé reticulat).  
Baixa tensió:  
- Conductors d'alumini amb aïllament RV (polietilé reticulat), normalitzats per REBT 2004-2005.  
- Rases normalitzades per REBT 2004-2005 de 0,6 m d'amplària i 0,90 de profunditat. A 0,50 m sobre el fons de la rasa es col·locarà longitudinalment una cinta de clorur de polivinil (PVC) «Atenció a la presència de cable».  
Mitjana tensió:  
- Les línies subterrànies estaran constituïdes per conductors unipolars d'alumini amb aïllament etilé-propilé, amb coberta termoplàstica tipus Z1 (color roig).  
- Rases normalitzades per Iberdrola, de 0,60 m d'amplària i 1,30 m de profunditat.  
Base 6. Solvència econòmica i financera, tècnica i professional exigibles als concursants  
Segons el que preveu l'article 122 de la Llei 16/2005, Urbanística Valenciana, i en desplegament d'este, la justificació de la solvència econòmica i financera de l'urbanitzador s'acreditarà per un o alguns dels mitjans següents:   
a) Informe d'institucions financeres o, si és procedent, justificant l'existència d'una assegurança d'indemnització per riscos professionals.   
b) Si es tractara de persones jurídiques, presentació dels comptes anuals o d'extracte d'estes, en el cas en què la publicació d'estes siga obligatòria en la legislació del país on l'aspirant a urbanitzador estiga establit.   
c) Declaració sobre el volum global de negocis i, si és procedent, sobre el volum de negocis relacionat amb el desenrotllament i la promoció d'actuacions semblants que són objecte de concurs, corresponent com a màxim als tres últims exercicis.   
Si per raons justificades l'urbanitzador no estiguera en condicions de presentar les referències sol·licitades per l'ajuntament, podrà acreditar la seua solvència econòmica i financera per mitjà de qualsevol altre document que l'administració considere suficient, i podrà basar-se en la solvència d'altres entitats, amb independència dels vincles jurídics que tinguen establits entre ells. A estos efectes, les agrupacions d'interés urbanístic podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.   
La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.   
Segons el que preveu l'article 123 de la Llei 16/2005, Urbanística Valenciana, i en desplegament d'este, la justificació de la solvència tècnica i professional de l'urbanitzador s'acreditarà per un o alguns dels mitjans següents:   
a) Presentació d'una relació dels programes d'actuació integrada promoguts i gestionats pel concursant. En la referida relació, hauran de fer-se constar tots els programes promoguts i gestionats pel concursant, independentment de la grandària i modalitat d'estos, i es distingirà entre aquells que estiguen aprovats i els que es troben en tramitació en el moment de presentar la relació a què al·ludix este apartat.  
b) Indicació de l'equip tècnic, estiga o no integrat en l'estructura organitzativa de l'urbanitzador, que haja de participar en la gestió del programa d'actuació integrada, i especialment dels responsables del control de qualitat.   
c) Titulacions acadèmiques i professionals del personal de direcció de l'urbanitzador. A estos efectes, l'administració podrà acudir als índexs de tecnicitat regulats en el Reglament de Contractes de l'Estat, a efectes merament orientatius.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i del personal directiu de què haguera disposat durant els tres últims anys.   
e) Declaració del material, instal·lacions i equip tècnic amb què compte l'urbanitzador per al compliment dels seus compromisos. En este apartat cal aclarir que s'admet expressament la figura de la subcontractació per al còmput dels materials, instal·lacions i equip tècnic.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada. Estes mesures, i en tant que no sorgisquen unes altres de noves, podran ser les publicades pel Ministeri de Medi Ambient, actualment conegudes com a Normes ISO.  
Si per raons justificades en cada cas concret l'urbanitzador no estiguera en condicions de presentar les referències sol·licitades per l'ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre estos, havent de demostrar en este cas davant de l'ajuntament que comptarà amb els mitjans necessaris per a l'execució del programa d'actuació integrada, i presentar els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.   
La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.  
Base 7. Documentació a presentar, model de proposició i termini i lloc per a la presentació d'estes  
La informació pública dels documents de planejament i d'execució, als qual es fa referència en l'article 293.1 del Reglament d'Ordenació i Gestió Territorial i Urbanística, haurà d'iniciar-se dins del termini de tres mesos a què es fa referència en l'article 133.3 de la Llei Urbanística Valenciana. En tot cas, dins del termini màxim indicat, hauran d'haver-se produït totes les publicacions i remés tots els avisos.  
La documentació a presentar es realitzarà de la manera següent:  
- Sobre 1  
S'hi inclouran aquells documents que integren la personalitat jurídica, capacitat i solvència econòmica i financera, tècnica i professional de l'aspirant a què s'al·ludix en els articles 122 i 123 de la Llei Urbanística Valenciana. Es presentarà en sobre tancat i segellat i contindrà justificació documental dels extrems referits en l'article 133.1, lletres a), b), c), d) e) i f) de la Llei Urbanística Valenciana i 300 i 301 del Reglament d'Ordenació i Gestió Territorial i Urbanística.  
- Sobre 2  
S'hi inclourà la documentació integrant de la proposició juridicoeconòmica, que es presentarà en sobre tancat i el contingut de la qual serà l'establit en l'article 127 de la Llei Urbanística Valenciana i 302 del Reglament d'Ordenació i Gestió Territorial i Urbanística.  
- Sobre 3  
S'inclourà en el mateix l'alternativa tècnica del programa, presentada en sobre obert i, addicionalment, en suport informàtic, que contindrà la documentació a què es fa referència en els articles 126 de la Llei Urbanística Valenciana i 307 del Reglament d'Ordenació i Gestió Territorial i Urbanística.  
El model de proposició a presentar s'ajustarà al següent:  
«(Nom i cognoms) ..., amb DNI ..., en representació de la mercantil, ..., amb CIF ... i domicili social en ..., i inscrita en el registre mercantil de ... amb el número ..., davant de l'Ajuntament de Caudete de las Fuentes compareix i com millor procedisca, dic:  
Que per acord del Ple de l'Ajuntament, en data ... va ser aprovat l'inici del concurs per al desplegament i execució del programa d'actuació integrada ... per mitjà de gestió indirecta.  
Que, d'acord amb el que establix l'article 133 de la Llei 16/2005, Urbanística Valenciana, formule proposició per a l'adjudicació de programa d'actuació integrada de la unitat d'execució delimitada en sòl urbà limítrof al sector 2-A del PGOU de Caudete de las Fuentes, de conformitat amb l'alternativa tècnica i la proposició juridicoeconòmica que s'acompanyen.  
Per allò que s'ha exposat,  
Demane: Que tenint per presentada esta petició, se servisca admetre-la i en virtut d'això tinga per formulada proposició per al desplegament i execució del programa d'actuació integrada, per mitjà de gestió indirecta, i després del procediment oportú acorde la seua adjudicació a esta mercantil.  
(lloc), (data)»  
El termini per a la presentació de les proposicions serà de 3 mesos des de la data de la publicació de l'anunci en el Diari Oficial de la Unió Europea. El lloc serà el registre d'entrada de l'Ajuntament de Caudete de las Fuentes.  
Conclòs el termini anterior, els concursants, en el termini màxim de dos mesos, hauran d'acreditar el sotmetiment a informació pública dels documents d'ordenació de conformitat amb el que establix l'article 134 de la Llei Urbanística Valenciana.  
En el present cas, l'Ajuntament no establix un termini superior en la present actuació ja que no concorren especials raons de dificultat o complexitat tècnica.  
Base 8. Criteris d'adjudicació  
D'acord amb els articles 312 i 313 del Reglament d'Ordenació i Gestió Territorial i Urbanística, en relació amb els articles 135 i 137.1 de la Llei 16/2005, Urbanística Valenciana, en la present base particular s'assenyalen, per orde decreixent d'importància els criteris objectius que han de servir de base per a l'adjudicació del programa d'actuació integrada, així com la ponderació d'estos determinant per a l'adjudicació de l'actuació, que s'efectuarà sempre motivadament, atenent les circumstàncies concurrents en este cas.  
Es valoraran amb caràcter independent els documents corresponents a l'alternativa tècnica i a la proposició juridicoeconòmica, d'acord amb els següents criteris de puntuació ordenats de manera decreixent:  
1) Criteris d'adjudicació relatius a l'alternativa tècnica  
Els criteris d'adjudicació relatius a l'alternativa tècnica valoraran els següents aspectes, enumerats per orde decreixent d'importància i la ponderació dels quals s'expressa:  
a) Qualitat tècnica de l'ordenació proposada: 50 punts.  
b) La resolució adequada de la integració de l'actuació en el seu entorn: 10 punts.  
c) La millor estructuració de dotacions públiques i d'espais lliures: 10 punts.  
d) La qualitat tècnica de les resolucions proposades per a la urbanització: 10 punts.  
e) Termini d'execució del programa d'actuació integrada: 6 punts.  
f) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge: 5 punts.  
g) Suport de la propietat a l'alternativa: 5 punts.  
h) Compromís d'edificació simultània a la urbanització dels solars resultants de l'actuació per damunt d'un mínim legalment exigible: 2 punts.  
i) Compromisos addicionals assumits voluntàriament i a càrrec seu per l'urbanitzador: 1 punt.  
j) Mitjans per al control de cada una de les prestacions que constituïxen l'objecte del programa: 1 punt.  
El llindar mínim a partir del qual es puntuarà cada una de les alternatives tècniques serà el 30% del total de 100 punts.  
La suma total dels punts de l'alternativa tècnica (total 100 punts), representarà un 60% de la valoració global, en aplicació del que disposa l'article 312.2 del Reglament d'Ordenació i Gestió Territorial i Urbanística, en contindre únicament ordenació detallada en desplegament de l'ordenació estructural establida en el pla general.  
2) Criteris d'adjudicació relatius a la proposició juridicoeconòmica  
Els criteris d'adjudicació relatius a la proposició juridicoeconòmica valoraran, entre altres, els següents aspectes, enumerats per orde decreixent d'importància i la ponderació dels quals s'expressa:  
a) Menor import respecte de referències de quadres de preus de pràctica usual de les càrregues d'urbanització, expressat en euros per metre quadrat d'edificabilitat: 25 punts.  
b) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient, i major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa: 30 punts.  
c) Major proporció de terrenys propis o d'associats que hagen de quedar afectes amb garantia real inscrita en el Registre de Propietat al compliment de les obligacions especials d'edificació derivades de l'aprovació del programa: 40 punts.  
d) Compromisos financers per a l'execució de les obligacions complementàries assumides voluntàriament i a càrrec seu per l'urbanitzador: 5 punts.  
El llindar mínim a partir del qual es puntuarà cada una de les proposicions juridicoeconòmiques serà el 30% del total de 100 punts.  
La suma total dels punts de la proposició juridicoeconòmica (total 100 punts), representarà un 40% de la valoració global.  
Base 9. Adjudicació del programa  
El programa s'adjudicarà a aquella proposta que major puntuació obtinga com a conseqüència de la suma de l'establida en els anteriors apartats, si bé només es consideraran aquelles que superen la puntuació mínima establida per als apartats 1 i 2 de la base 8.  
D'acord amb l'article 137.2 de la Llei 16/2005, Urbanística Valenciana, l'Ajuntament disposarà d'un termini de dos mesos a comptar de l'obertura de les proposicions per a l'adjudicació del programa d'actuació integrada.  
Si no s'acorda l'adjudicació dins del termini establit a este efecte, els concursants tindran dret a retirar les seues proposicions i a la devolució de la garantia provisional.  
L'ajuntament tindrà alternativament la facultat d'adjudicar el desplegament i execució del programa d'actuació integrada a la proposició més avantatjosa, per mitjà de l'aplicació dels criteris d'adjudicació indicats en les bases reguladores, sense atendre necessàriament al valor econòmic d'esta, o declarar desert el concurs, havent de motivar, en tot cas, la seua resolució amb referència als criteris d'adjudicació establits en les bases.  
Base 10. Règim de garanties  
Els que desitgen participar en el procediment de licitació d'un programa d'actuació integrada hauran de constituir en la forma i als efectes previstos en el TRLCAP, una garantia provisional equivalent al 2 per cent de l'estimació aproximada de les càrregues del programa, IVA no inclòs, la qual ascendix a la quantitat de 665.070,00 euros només a l'efecte de calcular la garantia provisional.  
La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desplegament i execució dels programes d'actuació integrada.  
La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
La garantia definitiva, a constituir en la forma i als efectes previstos en el Text Refós de la Llei de Contractes de les Administracions Públiques, s'establix en un 10 per cent del valor de les càrregues d'urbanització, IVA no inclòs, del programa d'actuació integrada aprovat. S'ingressarà en termini màxim de 15 dies a comptar de la notificació de l'acord d'aprovació i adjudicació del programa.  
Procedirà elevar la garantia definitiva al 20 per cent en els supòsits d'aprovació de programes d'actuació integrada en els que les càrregues urbanístiques es troben subjectes a presumpció de temeritat calculada en els termes establits en la legislació de contractes de les administracions públiques.  
Base 11. Formalització del contracte per al desplegament i execució del programa per al desenrotllament de les actuacions integrades  
De conformitat amb l'article 331 del Reglament d'Ordenació i Gestió Territorial i Urbanística (en relació amb l'article 138 de la Llei Urbanística Valenciana), en el termini d'un mes a partir de la notificació de l'acord d'aprovació i adjudicació definitives del programa a l'urbanitzador, i sempre que s'haja produït aprovació igualment definitiva del projecte d'urbanització, es procedirà a la formalització del contracte per al desplegament i execució del PDAI en document administratiu, davall fe pública del secretari municipal. El dit contracte tindrà el caràcter de contracte administratiu especial, en compliment del que disposa la legislació de contractes administratius.  
Base 12. Terminis d'execució  
Conclosa la fase de selecció de l'agent urbanitzador i, si és el cas, de l'empresari constructor, en el termini de 6 mesos des de l'aprovació definitiva del projecte d'urbanització i de les seues modificacions i esmenes si n'hi ha, haurà de presentar-se en l'Ajuntament el projecte de reparcel·lació.  
Presentat l'esmentat projecte, una vegada aprovat i realitzada la inscripció de la reparcel·lació, el termini d'execució de les obres d'urbanització serà de 12 mesos.  
El termini per a l'edificació dels solars serà de 48 mesos des del moment que conste la terminació de les obres d'urbanització.  
Base 13. Excedent d'aprofitament  
Es possibilita l'adquisició de l'excedent d'aprofitament que correspon a l'Ajuntament per part de l'urbanitzador, per mitjà del preu fixat per ambdós parts de mutu acord, de conformitat amb el que establix la legislació vigent.  
Base 14. Règim jurídic, interpretació i dret supletori  
Les presents bases particulars s'interpretaren de conformitat amb els principis establits en la legislació urbanística valenciana, primant en qualsevol cas aquelles interpretacions que redunden en l'interés públic i la utilitat general, així com les que realitze la pròpia administració en l'exercici de les seues potestats.   
En allò no regulat en estes s'aplicarà el que establix la Llei 16/2005, de 30 de desembre, de la Generalitat, Urbanística Valenciana, i en el Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística. Supletòriament, s'aplicarà el que establixen les bases generals (publicades en el Butlletí Oficial de la Província de València de 4 de gener de 2007) i en el Reial Decret Legislatiu 2/2000, de 16 de juny, pel qual s'aprova la Llei de Contractes de les Administracions Publiques i el Reglament General de la Llei de Contractes de les Administracions Públiques aprovat per Reial Decret 1098/2001, de 12 d'octubre.  
El desconeixement del contracte en qualsevol dels seus termes, dels documents annexos que formen part d'este o de les instruccions, plecs o normes de tota índole promulgats per l'administració que puguen tindre aplicació a l'execució d'allò que s'ha pactat no eximirà el contractista de l'obligació del seu compliment.  
Correspon a l'orde jurisdiccional contenciós administratiu conéixer de les qüestions que puguen suscitar-se en la preparació, resolució i execució del contracte entre l'administració i l'urbanitzador, així com aquelles que puguen resultar de l'aplicació i interpretació de les presents bases.  
L'anunci del concurs del programa d'actuació integrada va ser enviat al Diari Oficial de la Unió Europea en data 10 de gener de 2008.  
Caudete de las Fuentes, 11 de gener de 2008.- L'alcalde: Rafael Cerveró Vicente.